Харолд 220607

**Сіздің тыртықтарыңыз қандай оқиға айтып бере алады?**

***"Алайда Құдайдың Қызметшісі біздің күнәларымыз үшін түйреліп, біздің әділетсіз істеріміз үшін құртылды. Оның тартқан жазасы бізге амандық пен тыныштық әкелді. Оның жараларының арқасында біз (рухани дертімізден) сауықтық."***

***(Ишая 53:5)***

 Ешқайсымыз бұл өмірден аздаған тыртық-жараларсыз кете алмаймыз.

 Бәлкім, сіз бала кезіңізде, есікті байқамай, жүгіріп келіп соғылып, немесе велосипедіңізден құлап, денеңізде тыртықтар пайда болған шығар. Біздің тыртықтарымыз айтатын әңгімелер әрқашан қандай да бір ауырсынуды қамтиды. Кейбір тыртықтар көрініп тұрады, бірақ ең жамандары әдетте жасырын тұрады. Бұл жаралар іште тыртық болып, ұят сезімін тудырады. Біздің ойымызда Шайтан: "Сен қорлық көргенсің. Сен ажырасқан адамсың. Сен нашақорсың» деп сыбырлап тұрады. Лу Гиглио: «Жау сізді тыртықтарыңыз арқылы анықтағысы келеді, бірақ Иса сізді Өзінің тыртықтары арқылы анықтағысы келеді».- дейді

 Біздің тыртықтарымыз бен Исаның тыртықтары арасында үлкен айырмашылық бар. Иса бізді ұяттан босату үшін үлкен ауыртпалықты көтерді. Киелі кітап былай деп түсіндіреді: «Алайда Құдайдың Қызметшісі біздің күнәларымыз үшін түйреліп, біздің әділетсіз істеріміз үшін құртылды. Оның тартқан жазасы бізге амандық пен тыныштық әкелді. Оның жараларының арқасында біз (рухани дертімізден) сауықтық.» (Ишая 53:5).

 Иса айқышқа шегеленіп өлтірілді. Қайта тірілгеннен кейін Оның қолдары мен аяғындағы тыртықтары Оны басқалардан ерекше етті. Ол шәкірттеріне: «Қол-аяғыма қараңдар: бұл — Менің Өзім. Маған қол тигізіп денемнің шынайы екеніне көз жеткізіңдер! Елестің еті мен сүйегі болмайды ғой», — деді” (Лұқа 24:39).

 Исада сіздің Ол үшін баға жетпес құндылығыңызды дәлелдейтін тыртықтары бар. Сіз өзіңіздің өміріңізде Оның сауықтырушы күшін қабылдаған кезде, сіздің тыртықтарыңыз сізді Оған қарай нұсқайды, және қалпына келтіру мен өтелудің жаңа тарихын айтып беретін болады.